da en da nl ca da da da es da da da da da da da da da da da da da sv da da da da en da da da da da da da de da da da da da da da da da da da da da nl da en da da es nl da
Østjyde vinder 2,9 millioner: ”Børnene sad med underkæberne hængende, og de blev meget glade”
En mand fra Favrskov Kommune var på årets sommerferie med sin familie, da der tikkede en mail ind fra Danske Spil om, at han havde vundet 2,9 millioner kroner i Eurojackpot.
Familien var lige ankommet til en lille by efter at have været uden internet i noget tid. Konen var i gang med at lede efter et sted at spise, og imens valgte manden at tjekke sin mail. Der var der en mail fra Danske Spil om, at han havde vundet en gevinst.
”Jeg troede bare, at jeg havde vundet 120 kroner, det havde jeg nemlig også gjort for et par uger siden”, fortæller den glade vinder, som har valgt at være anonym.
Gevinsten lød dog på 2,9 millioner frem for 120 kroner, hvilket fik manden til at tvivle på mailens oprigtighed. Han skyndte sig derfor ind på appen for at se, om den var god nok. Og det var den umiddelbart.
Manden og hans kone valgte dog at fortsætte ferieidyllen, indtil de havde snakket med en medarbejder fra Danske Spil.
”Det var dog lidt problematisk, da vi ofte ikke havde dækning på vores ferie, så der gik syv dage, før vi snakkede med en medarbejder”.
Da de var kommet hjem fra ferie, fortalte de deres børn det.
”Børnene sad med underkæberne hængende, og de blev meget glade”, fortæller manden grinende.
En bedre og mere afslappet seniortilværelse
Parret er ikke gået på pension endnu, men pengene skal fyldes på pensionskontoen.
”Det er en præmie, vi er fælles om. Det vil give noget ro på tingene, hvilket vil give os en bedre og mere afslappet seniortilværelse. Det vil også gøre, at min kone og jeg kan få mere tid sammen, da vi kan købe hende tidligere fri fra arbejdsmarkedet”, siger vinderen med glæde i stemmen.
Manden og hans familie har derfor heller ikke haft de store armbevægelser efter at være blevet millionærer.
”Vi har gjort næsten, som vi plejer. Det ændrer ikke dagligdagen, men det giver ro i sindet og for fremtiden. Dog har vi måske fået en drink eller en is mere, efter at vi har vundet”, slutter østjyden med et smil.
Eurojackpot havde premiere den 23. marts 2012 og trækkes fast hver tirsdag og fredag aften. Maksimumpuljen er 750 mio. kr.
Både spillere i Finland, Slovenien, Holland. Estland, Tyskland, Italien, Spanien, Norge. Sverige, Island, Letland, Litauen, Kroatien, Ungarn, Tjekkiet, Slovakiet og Danmark spiller med om de gigantiske puljer, som skal gøre europæiske lotterispillere til multimillionærer.
Den højeste danske gevinst blev vundet i 2022, hvor en heldig spiller vandt 759 millioner kroner. Kuponen blev købt i Meny i Blåvand.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022